የመለስን ራኢይ ለማሳካት የህዝብን ጥቅም ማስቀደም ይገባል- ብ/ ጀነራል ክንፈ ዳኘው
አዲስ አበባ፤ ነሐሴ 15/2005 (ዋኢማ) – ታላቁ መሪ መለሰ ዜናዊ በኢንዱስትሪ የበለፀገ ሀገር ለማየት የነበራቸውን ህልም እውን ለማድረግ የገቡትን ቃል ለማደስ እንደሚሰሩ የኢፌዴሪ ብረታ ብረትና ኢንጅነሪንግ ኮርፖሬሽን አመራርና ሰራተኞች ገለፁ፡፡የኮርፖሬሽኑ አመራርና ሰራተኞች የታላቁን መሪ አንደኛ አመት መታሰቢያ በፓናል ውይይትና በችግኝ ተከላ አስበውታል፡፡የኢፌዴሪ ብረታ ብረትና ኢንጅነሪንግ ኮርፖሬሽን ዋና ዳይሬክተር ብርጋዴር ጀነራል ክንፈ ዳኘው ከታላቁ መሪ የተቀበልነውን ራኢይ ለማሳካት የግል ጥቅምን ችላ በማለት ለህዝብ ጥቅም ቅድሚያ መስጠት ይገባል ብለዋል፡፡የአነስተኛና ጥቃቅን ዘርፍን ወደ አምራች ኢንዱስትሪ ከፍ እንዲል በማድረግም በኢንዱስትሪ የበለፀገች ሀገር መገንባት እንደሚገባ ጀነራል መኮንኑ ተናግረዋል፡፡እንደ ኢሬቴድ ዘገባ የኮርፖሬሽኑ አባላትና ሰራተኞች ባወጡት የአቋም መግለጫ በቀጣይ የእድገትና ትራንስፎርሜሽን እቅዱ ማእከል የሆነውን የብረታ ብረትና ኢንጅነሪንግ ኮርፖሬሽን በርካታ ኢንዱስትሪዎችን እንዲያፈራ እንደሚሰሩ ቃል ገብተዋል፡፡